Middelsstore, avlange, mørke snutebiller med påfallende, lyse (okerfargede til hvite) tegninger på bein, underside, pronotum og dekkvinger. Snuten er lang og tynn, antennene, som sitter festet nær roten av snuten, holdes gjerne tett inntil snuten slik at den virker kraftigere. Pronotum er rundet, dekkvingene litt avsmalnende bakover med fine punktstriper, beina ganske lange.